section_heading: Drugi kongres KPJ 1920. godine
paragraph_text: Drugi kongres Socijalističke radničke partije Jugoslavije (komunista) održan je od 20. do 25. lipnja 1920. godine u Vukovaru, u Radničkome domu. Na tome kongresu donijet je novi program stranke i promijenjen joj je naziv u Komunistička partija Jugoslavije. Iako su vukovarski gradonačelnik i predstavnici građanskih stranaka u vukovarskom gradskom zastupstvu 22. svibnja 1920. godine uputili brzojav ministru unutarnjih poslova zatraživši zabranu održavanja, i u tome bili podržani od bana Matka Laginje, kongres je ipak odobren.Josipa Paver, Spisi o Vukovarskom kongresu KPJ iz Arhiva Hrvatske u Zagrebu // Arhivski vjesnik, [https://hrcak.srce.hr/index.php?show=toc&id_broj=10084 sv. 24, br. 1, (1981.)],, str. 7.-8., pristupljeno 11. travnja 2015. Vukovarska Mjesna organizacija SRP (k) organizirala je taj Kongres a Stjepan Supanc bio je jednim od organizatora i aktivno je sudjelovao u svim pripremama. Izradio je i plan grada Vukovara za lakše snalaženje delegata.Koprivica-Oštrić, Stanislava. Vukovarski kongres KPJ // Povijesni prilozi, sv. 3, br. 3, (1985.), str. 129.-166.,, str. 139. Vukovarski delegati na Kongresu bili su: Stjepan Supanc, Jovan Šipoš (tajnik Mjesne organizacije), Bogomil Herman (urednik Radničke straže), Petar Janjčec, Josip Ajetić, Franjo Haupert, Marija Rakić, Julijana Šaban i Elizabeta Magić. Za vrijeme Kongresa Radnički dom bio je urešen, na čelu Doma postavljeno je pet crvenih barjaka a sama zgrada i glavna ulica bile su osvjetljene jarkom rasvjetom kao u svečanim prigodama.<ref>Josip Cazi, Vukovar u klasnoj borbi: od prvih radničkih organizacija do socijalističke revolucije: 1895.-1941., Savez sindikata Jugoslavije–Republičko vijeće za Hrvatsku, Zagreb, 1955., str. 145. Bilo je određeno blizu dvije stotine "crvenih redara" koji su imali štititi Radnički dom od mogućih provokacija a određene su i posebne skupine naoružanih radnika (radničke straže) koje su trebale štititi istaknute stranačke rukovoditelje.<ref>Josip Cazi, Vukovar u klasnoj borbi: od prvih radničkih organizacija do socijalističke revolucije: 1895.-1941., Savez sindikata Jugoslavije–Republičko vijeće za Hrvatsku, Zagreb, 1955., str. 143. Nakon što je odobrio održavanje kongresa ministar unutarnjih poslova Ljubomir Davidović poslao je za održavanje reda pedeset žandara i dvije satnije vojnika.Koprivica-Oštrić, Stanislava. Vukovarski kongres KPJ // Povijesni prilozi, sv. 3, br. 3, (1985.), str. 129.-166.,, str. 140. Kongres je protekao u potpunome redu i miru.